[{"text_idx": "#000006", "text": "Reovee kogumise su\u0308steem \u2014 riskid ja ohud"}, {"text_idx": "#000007", "text": "Proovivo\u0303tt materjalide hindamiseks olgu korrektne"}, {"text_idx": "#000008", "text": "Mida teha kui toodang praak?"}, {"text_idx": "#000010", "text": "Asfalteerimisto\u0308o\u0308de boonussu\u0308steem \u2013 kulu vo\u0303i investeering?"}, {"text_idx": "#000013", "text": "Naturaalsed soojustusmaterjalid \u2013 kas tegu on friikide ma\u0308ngumaa vo\u0303i ehituse mo\u0308o\u0308dapa\u0308a\u0308smatu tulevikuga?"}, {"text_idx": "#000014", "text": "Ajal, mil keskkonnaso\u0303bralikkusele po\u0308o\u0308ratakse ko\u0303iges meid u\u0308mbritsevas u\u0308ha suuremat ro\u0303hku, on ehitusmaterjalito\u0308o\u0308stus selles vallas kohati tupikteel tammumas. Meie turul on juhtkohal soojustusmaterjalid, mis on tehislikud, po\u0303hikomponentides taastumatust ressursist sh naftast valmistatud keemiato\u0308o\u0308stuse lahendused, mis u\u0308ldistavalt on kokku vo\u0303etavad kahte kategooriasse: erinevad soojustusvahud ja kunstvaikudel po\u0303hinevad mineraalvillad."}, {"text_idx": "#000015", "text": "Pru\u0308gina looduskeskkonda sattudes ja\u0308a\u0308vad eeltoodud materjalid tuhandeteks kuni miljoneiks aastateks mittelagunevaks ja\u0308a\u0308tmeks. Tuleb ka tunnistada, et valitsevate soojustusmaterjalide tootmine on va\u0308ga energia-mahukas ja ja\u0308a\u0308ke tekitav. Lisaks tekitab kunstmaterjalide kasutamine traditsiooniliste konstruktsioonide juures (rahvakeeles nn hingavate ehk teaduskeeles difuussete) erinevaid tehnilisi probleeme, mida ei ole sugugi lihtne va\u0308ltida.\nEeltoodu to\u0303ttu ei kvalifitseeru meil ehitusturgu absoluutselt valitsevad soojustusmaterjalid o\u0308komaterjalide nimekirja. Kas leiaks aga alternatiive erinevate loodusmaterjalide na\u0308ol, mille puhul saame ra\u0308a\u0308kida keskkonnaso\u0303bralikumas vo\u0303tmes? Na\u0308iteks taastuva ressursi kasutamine, CO2 sidumine, loodusesse sulandumine, ehitise eluea lo\u0303pus vo\u0303imalik komposteerumine ja hea \u201ehingava\u201c (ingl. breathable) kodu loomine."}, {"text_idx": "#000016", "text": "Meil enim tuntud kaasaegsed o\u0308komaterjalide kategooriasse liigituvad soojustusmaterjalid on puitkiudvill ja -plaat ning tselluvill, naturaalkiududest soojustusplaadid, pilliroo- ja po\u0303huplaadid, korkplaadid. Huvitavad variandid on naturaalsoojustuste alla kuuluvatest materjalidest ka lambavillaplaadid, turbaplaadid, ent et pilti mitte liiga kirjuks ajada, piirduksime siinkohal u\u0308laltoodud taimsete taastuvressursist lahenduste analu\u0308u\u0308siga.\nMis siis on teadaolevalt naturaalmaterjalide eelisteks? U\u0308helt poolt n-o\u0308 maailmapa\u0308a\u0308stmise aspekt, mille kohaselt talletavad nad taastuva materjalina meie keskkonnast CO2 ja seega on nende eelistamine o\u0303ilis tegevus, et va\u0308hem kasutada taastumatuid ressursse. Olulisemas on nende eelis kokku vo\u0303etav kahe aspektiga: esiteks asjaolu, et lisaks kunstvilladega laboris arvutuslikult leitud vo\u0303rdsele soojaisolatsioonile on neil ma\u0308rksa parem sooja- ning niiskusmahtuvus. See aitab o\u0303igesti planeerides kaasa sisekliima reguleerimisele: u\u0308he praktilise na\u0308itena vo\u0303imaldab nende materjalide eelistamine na\u0308iteks seda, et elamine suviselt kuuma katuse all liiga palavaks ei la\u0308he.\nTeiseks on va\u0308ga oluline naturaalsete materjalide kapillaaraktiivsus: erinevalt levinumatest kunstkiuga materjalidest ei teki ku\u0308lmas konstruktsioonis kastepunkti tekkides koheselt vett, vaid toimub niiskuse hajutamine. Sama omadus aitab niiskusel kliima muutudes ka kergemini va\u0308lja kuivada. See on oluline, kuna soojustuskihi na\u0308ol on tegu varjatud konstruktsiooniosaga ja me unustame selles toimuva kergesti niikaua, kuni biokahjustused, hallitused, seened probleemidest ma\u0308rku annavad. Ta\u0308nu niiskuse juhtimisele ja paremale soojuse talletamisele tekib naturaalkiududega soojustusmaterjalis ja seda u\u0308mbritsevates puitkonstruktsioonis harvemini meie tervisele ja konstruktsioonidele ohtlikke hallitusi."}, {"text_idx": "#000017", "text": "Isetoimuvat niiskusregulatsiooni vo\u0303ib eristada nii lu\u0308hiajaliste ehk o\u0308o\u0308pa\u0308evaste kui pikemaajaliste ehk aastaaegade vaheldumisest tingitud niiskusrez\u030ciimi muutuste lo\u0303ikes. Muidugi tuleks ka naturaalsete soojustussu\u0308steemide kasutamisel suhtuda eesma\u0308rkide saavutamisel u\u0308lesandesse kompleksselt, lahendades erinevad konstruktsioonikihid tervikuna la\u0308bimo\u0303eldult. Ra\u0308a\u0308gime siinjuures sobiva aurutakistusega tuuleto\u0303kete kasutamisest vo\u0303i korteri sisepinna tihendamisest koos toimivate viimistluste nagu savi- ja lubikrohvidega vo\u0303i viimastega sarnaste omaduste plaatidest nagu nt Fermacell kips-kiudplaadid.\nNaturaalse kiuga soojustusmaterjalide eelised avalduvad lisaks uue planeerimisele selgelt ka vanade majade lisasoojustamisel: na\u0308iteks ei ole alati vo\u0303imalik korrektselt paigaldada ettekirjutatud auruto\u0303kkeid ja teipe. (Me ra\u0308a\u0308gime siinjuures tavalistest, regulaarselt o\u0303hutatavatest siseruumidest. Pesemisruumide jt ko\u0303rgendatud niiskusega ruumide puhul ei saa ainult isereguleerumisele lootma ja\u0308a\u0308da ja loomulikult tuleb ka naturaalmaterjalide puhul tagada seal vajalikud isolatsioonikihid.)\nMo\u0303o\u0303dukas naturaalsoojustus on oluliseks riskimaandamise kohaks ka hoonetel, kus pu\u0308sivalt ei elata ja ko\u0308eta, vaid tehakse seda hooajaliselt. Neis hoonetes on konstruktsioonide ma\u0308rgumise, mitte va\u0308ljakuivamise ja selle tagaja\u0308rgedest tulenev biokahjustuste oht kunstmaterjalide puhul ko\u0303rgem kui naturaalmaterjalide puhul. Seega tasuks senisest rohkem uurida materjalide tausta ja analu\u0308u\u0308sida kodu planeerimisel ka naturaalsete soojustusmaterjalide omadusi ja vo\u0303imalusi."}, {"text_idx": "#000018", "text": "Kolm populaarsemat soojustusmaterjali on puitmajadele puit- ja kanepikiuplaadid ja traditsioonilistele kivihoonetele ka seespoolseks soojustuseks sobiv Multipor."}, {"text_idx": "#000019", "text": "Kaasaegsed o\u0308komaterjalide kategooriasse liigituvad soojustusmaterjalid"}, {"text_idx": "#000020", "text": "Eestis on naturaalmaterjalidest enim kasutatud puitsoojustus ehk puitkiudvill ja -plaat aga samuti taaskasutatud vanapaberist valmistatud tselluvill. Mo\u0303lemad variandid on olemas nii mahukindlate plaatide kui puiste kujul.\nPuitkiust valmistatakse nii pehmeid konstruktsiooni vahele paigaldatavaid kui ka ja\u0308igemaid, seina katteks kasutatavaid plaate. Eristada tuleks ka sisesoojustuseks ettena\u0308htud ja va\u0308ljastpoolt tuuleto\u0303kkeks kasutatavaid plaate. Lisaks on levinud ka tselluvilla vertikaalpaigaldus ma\u0308rgmenetlusena. Puidupo\u0303hiseid materjale iseloomustab ko\u0303rge niiskuse ja soojuse absorbeerimisvo\u0303ime. Sellega on o\u0303ige konstruktsiooni korral saavutatav meie elamises suurem o\u0303huniiskuse regulatsiooni vo\u0303imekus, et saavutada tervislikum sisekliima.\nNaturaalkiududest (kanepi-, lina-, ts\u030cuudikiud) valmistatud soojustusplaate iseloomustab niiskuse ning soojusenergia absorbeerimisvo\u0303ime. Samas on neil teatud erinevused: na\u0308iteks kanepil on suurem vastupidavus niiskuskahjustustele ja o\u0303hupuhastusvo\u0303ime kahjulikke u\u0308hendeid sidudes, linakiul ja\u0308llegi parem niiskuse absorbeerimisvo\u0303ime, ts\u030cuudil on soodsam hind jne.\nKolmandaks vo\u0303imaluseks on looduslikest taimedest pilliroo- ja po\u0303huplaadid. Pillirooplaadid on pikemaajalise traditsiooniga ja eelko\u0303ige puitmajade seintel krohvide all kasutatud lisasoojustus.\nMaterjali isolatsiooniomadustelt ja\u0308a\u0308vad need ku\u0308ll alla eelnevalt nimetatud puitsoojustusele ja naturaalkiududest materjalidele, aga seda kompenseerib hea sobivus aluspinnana naturaalkrohvidega.\nKorkplaat on tunnustust leidnud kui heade na\u0308itajatega isolatsiooniplaat, mille laiemat levikut takistab ko\u0303rgem hind vo\u0303rreldes eeltoodutega."}, {"text_idx": "#000021", "text": "Tehaseelementidega saab vana korterelamu kiiresti kaasaegseks"}, {"text_idx": "#000022", "text": "Traditsioonilised o\u0308kova\u0308rvid ja miks neid kasutada?"}, {"text_idx": "#000026", "text": "Poorbetoon 100: materjal, mis on tulnud, et ja\u0308a\u0308da"}, {"text_idx": "#000034", "text": "EhitusESTi veebi kasutamist ja\u0308tkates no\u0303ustute ku\u0308psiste kasutamisega. Loe la\u0308hemalt siit."}]